Dhoni's Exit Will Leave a Void, Similar to That of 'Big Four', Says Gilchrist
ధోనీ.. ఆ నలుగురు దిగ్గజాలతో సమానం
భారత మాజీ కెప్టెన్ మహేంద్రసింగ్ ధోనీ జట్టు నుంచి తప్పుకుంటే ఆ లోటుని పూడ్చేందుకు కొంత సమయం పడుతుందని ఆస్ట్రేలియా మాజీ వికెట్
TNN | Updated:
Nov 2, 2017, 08:23PM IST
భారత మాజీ కెప్టెన్ మహేంద్రసింగ్ ధోనీ జట్టు నుంచి తప్పుకుంటే ఆ లోటుని పూడ్చేందుకు కొంత సమయం పడుతుందని ఆస్ట్రేలియా మాజీ వికెట్ కీపర్ ఆడమ్ గిల్&zwnj;క్రిస్ట్ అభిప్రాయపడ్డాడు. ప్రస్తుతానికైతే.. ధోనీ మెరుగ్గా రాణిస్తున్నాడని.. అయితే జట్టులో తనకి ప్రత్యామ్నాయం కనిపిస్తే మాత్రం అతను తప్పుకునేందుకు వెనకాడబోడన్నాడు. ఒకప్పుడు భారత క్రికెట్ దిగ్గజాలు సచిన్, ద్రవిడ్, గంగూలీ, లక్ష్మణ్ టెస్టు జట్టు నుంచి పక్కకి తప్పుకుంటే టీమిండియా మళ్లీ గాడినపడటానికి చాలా సమయం పట్టిందని.. అలాగే ధోనీ జట్టుని వీడినప్పుడు కూడా ఆ ప్రభావం ఆ నలుగురితో సమానంగా కొంతకాలం ఉందని గిల్&zwnj;క్రిస్ట్ పోల్చాడు.
&lsquo;టెస్టు జట్టులో మహేంద్రసింగ్ ధోనీ ఉన్నది కొంతకాలమే. అయినా.. జట్టుపై అతని ప్రభావం చాలా ఎక్కువ. ఎంతలా అంటే.. భారత్ బిగ్&zwnj;-4 జట్టుని వీడినప్పుడు ఏర్పడిన లోటుతో సమానమైన లోటు ధోనీ ఒక్కడి టెస్టు రిటైర్మెంట్ తర్వాత టీమిండియాలో కనిపించింది. అతని అనుభవం, సూచనల్ని మైదానం లోపల, వెలుపల టెస్టు జట్టు ఆటగాళ్లు కోల్పోయారు. త్యాగాలు చేయడానికి ధోనీ ఎప్పుడూ సిద్ధంగా ఉంటాడు. అతని స్థానాన్ని భర్తీ చేయగల ఆటగాడు ఎవరైనా జట్టులోకి వస్తే.. ధోనీ కచ్చితంగా పక్కకి తప్పుకుంటాడు. రిటైర్మెంట్ విషయాన్ని ఎవరూ అతడికి గుర్తు చేయాల్సిన అవసరం లేదు&rsquo; అని గిల్&zwnj;క్రిస్ట్ వివరించాడు.